पाएं अपने शहर की ताज़ा ख़बरें और फ्री ई-पेपरडाउनलोड करें
चंडीगढ़. 'पापा की तरह मेरा भी फिल्म इंडस्ट्री में आने का मन था। एक्टिंग सीखने के लिए बर्मिंघम के ओल्ड रेप थियेटर गया। लेकिन क्लास में टीचर ने मुझे कहा दिया- 'गिव अप एक्टिंग' (एक्टिंग छोड़ दो)। लेकिन मैंने एक्टिंग नहीं छोड़ी, क्योंकि मुझे खुद पर यकीन था कि मैं कुछ कर जाऊंगा।'
यह कहना था एक्टर अजय सिंह देओल उर्फ सनी देओल का। सनी बीते दो दिनों से शहर में अपनी फिल्म 'यमला पगला दीवाना-2' की प्रमोशन के लिए मौजूद हैं। सनी के मुताबिक यह फिल्म एक आउट एन आउट कॉमेडी है, जिसे पूरा परिवार एक साथ बैठकर देख सकता है।
वक्त के साथ बदले बाप-बेटे के रिश्ते : मैं छोटा था तो पापा मुझे फिल्म के सेट पर नहीं ले जाते थे। वक्त बीतने के साथ बाप-बेटे के रिश्ते बदले हैं, इसलिए मेरी इस फिल्म में मेरा बेटा करन देओल बतौर असिस्टेंट डायरेक्टर जुड़ा है। सेट पर एक दूसरे को फेस करने में दिक्कत नहीं आई, क्योंकि सेट पर प्रोफेशनली आने से पहले ही हम काफी बातें कर लेते थे। वह मेरी तरह शर्माता नहीं है, लेकिन देओल परिवार संस्कारों से भरा है।
मैं एक या डेढ़ साल में करन को बतौर एक्टर लॉन्च करूंगा। सनी ने कहा कि सिक्स पैक एब्स बनाने से आप एक्टर नहीं बन जाते। एक्टर एक ऑलराउंडर होता है और करन भी ऐसा ही बनकर इंडस्ट्री में उतरेगा। अपनी पत्नी लिंडा (पूजा) के बारे में सनी ने कहा कि हम पर्सनल लाइफ को ज्यादा डिस्कस नहीं करते, लेकिन 'यमला पगला दीवाना-2Ó में मेरी पत्नी का काफी योगदान है। उन्होंने ही इसकी स्क्रिप्ट लिखी है।
तो अमरीश पुरी होते फिल्म का हिस्सा : घायल, घातक और दामिनी जैसी फिल्मों के लिए अवॉर्ड जीत चुके सनी ने कहा कि मेरी यादगार फिल्में अमरीश पुरी के साथ रही हैं। जितना कैलिबर उनमें था, बयां नहीं किया जा सकता। आज वह जिंदा होते तो जरूर मेरी फिल्म का हिस्सा बनते। मैं उन्हें बहुत मिस करता हूं।
एनिमेटेड महाभारत में भीम को दी आवाज
सनी ने बताया कि हाल ही में उन्होंने महाभारत के कैरेक्टर भीम को अपनी आवाज दी है। यह एक एनिमेटेड फिल्म है। इसके अलावा उनकी आने वाली फिल्मों में आई लव न्यूयॉर्क, मोहल्ला अस्सी, भैयाजी सुपरहिट, सिंह साहब द ग्रेट और घायल रिटर्न हैं। सनी ने कहा-भैयाजी सुपरहिट में मेरा डबल रोल है। पहले कभी डबल रोल किया नहीं था, इस लिए शूटिंग के पहले दिन काफी नर्वस रहा। आखिर में आएगी घायल रिटर्न। इसकी शूटिंग नवंबर में शुरू होगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn